Nisem osa, ne sršen,

sem le drobčkana čebela.

Dan za dnem nabiram med,

nikdar mi ne zmanjka dela.

Vse cvetove obletim

in veselo si brenčim.

Kar naberem, razdelim,

saj za druge le živim.

Nisem osa, ne sršen,

sem le drobčkana čebela.

Pridna, delavna, vesela

bom brenče do smrti pela.

Stanko Janežič-Vrtiljak

Učenci OŠ Kapela so tudi letos obeležili Svetovni dan čebel! <https://www.worldbeeday.org/si/>

Poslikali so panjske končnice (darilo čebelarjem), izdelovali čebele iz odpadnega materiala in sodelovali na foto natečaju medovite rastline.

Utrinki so v galeriji.

Mentorici: Sabina Brumen in Ida Petek